*PROJEKTS*

**Par grozījumiem Alūksnes novada pašvaldības komisijas “Zemes lietu komisija” nolikumā**

Pamatojoties uz Pašvaldību likuma 10. panta pirmās daļas 8. punktu,

izdarīt grozījumus ar Alūksnes novada pašvaldības domes 2016. gada 28. janvāra lēmumu Nr. 16 apstiprinātajā Alūksnes novada pašvaldības komisijas “Zemes lietu komisija” nolikumā:

1. Izteikt norādi uz nolikuma apstiprināšanas tiesisko pamatojumu šādā redakcijā:

“Pamatojoties uz Publiskas pārvaldes iekārtas likuma 73. panta pirmās daļas 1. punktu”.

1. Aizstāt visā tekstā vārdus “Alūksnes novada dome” (attiecīgā locījumā) ar vārdiem “Alūksnes novada pašvaldības dome” (attiecīgā locījumā).
2. Izteikt 2.punktu šādā redakcijā:

“**2. ZEMES LIETU KOMISIJAS PIENĀKUMI**

2.1. Izvērtēt zemes ierīcības projektu izstrādes nepieciešamību un izsniegt zemes ierīcības projektu izstrādes nosacījumus, apstiprināt zemes ierīcības projektus.

2.2. Piešķirt, mainīt vai dzēst nekustamo īpašumu adreses un nosaukumus, ja vien tas nav Alūksnes novada pašvaldības domes kompetencē.

2.3. Apstiprināt uzmērīto zemes gabalu platības.

2.4. Pieņemt lēmumus saistībā ar neizpirkto lauku apvidus zemi.

2.5. Lemt par atļauju veidot nekustamos īpašumus.

2.6. Noteikt vai mainīt nekustamo īpašumu lietošanas mērķus.

2.7. Veikt ar lauksaimniecībā izmantojamo zemi veikto darījumu tiesisko uzraudzību, tajā skaitā – izskatīt personu iesniegumus un pieņemt lēmumus par piekrišanu vai atteikumu lauksaimniecībā izmantojamās zemes iegūšanai īpašumā.

2.8. Pieņemt lēmumus par rezerves zemes fondā ieskaitīto un īpašuma tiesību atjaunošanai neizmantoto zemesgabalu piekritību pašvaldībai un to ierakstīšanu zemesgrāmatā.”

1. Svītrot 3.3.apakšpunktā vārdu “ārējos”.

Sagatavoja Juridiskās nodaļas

Juriste I.KALNIŅA

Alūksnē, 11.01.2023.

Nepieciešamie saskaņotāji: Zemes lietu komisija, Īpašumu nodaļa, izpilddirektors.

Lēmums izsniedzams: Zemes lietu komisijai, Īpašumu nodaļai.